Document ID: 31988R3975

ΚΑΝΟΝΙΣΜΟΣ (ΕΟΚ) αριθ. 3975/88 ΤΗΣ ΕΠΙΤΡΟΠΗΣ της 20ής Δεκεμβρίου 1988 περί τροποποιήσεως του κανονισμού (ΕΟΚ) αριθ. 3077/78 σχετικά με τη διαπίστωση της ισοτιμίας, με τα κοινοτικά πιστοποιητικά, των βεβαιώσεων που συνοδεύουν το λυκίσκο ο οποίος εισάγεται από τρίτες χώρες
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1969/71 του Συμβουλίου της 26ης Ιουλίου 1971 περί κοινής οργανώσεως αγοράς στον τομέα του λυκίσκου (1), όπως τροποποιήθηκε τελευταία από τον κανονισμό (ΕΟΚ) αριθ. 3998/87 (2), και ιδίως το άρθρο 5 παράγραφος 2,
Εκτιμώντας:
ότι ο κανονισμός (ΕΟΚ) αριθ. 3077/78 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1835/87 (4), αναγνωρίζει την ισοτιμία, με τα κοινοτικά πιστοποιητικά, των βεβαιώσεων που συνοδεύουν το λυκίσκο ο οποίος εισάγεται από ορισμένες τρίτες χώρες, και προσδιορίζει τον κατάλογο των υπηρεσιών των χωρών αυτών που είναι εξουσιοδοτημένες να εκδίδουν βεβαιώσεις ισοτιμίας-
ότι, έκτοτε, η Σοβιετική Ένωση ανέλαβε την υποχρέωση να τηρεί τις απαιτήσεις που έχουν ορισθεί για την εμπορία του λυκίσκου και των προϊόντων του και έχει εξουσιοδοτήσει μια νέα υπηρεσία να εκδίδει βεβαιώσεις ισοτιμίας- ότι, κατά συνέπεια, είναι σκόπιμο να αναγνωρισθούν οι βεβαιώσεις αυτές σαν ισοδύναμες με τα κοινοτικά πιστοποιητικά και να επιτραπεί η ελεύθερη κυκλοφορία των προϊόντων τα οποία καλύπτουν- ότι είναι απαραίτητο να συμπληρωθεί αναλόγως το παράρτημα του κανονισμού (ΕΟΚ) αριθ. 3077/78-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λυκίσκου,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι ακόλουθες ενδείξεις προστίθενται στο παράρτημα του κανονισμού (ΕΟΚ) αριθ. 3077/78 για τη χώρα καταγωγής "Σοβιετική Ένωση"
"
1" ASSV=" 2. Hopfenanbauinstitut Leninstr. 289
Zitomir 26 2007 Σοβιετική Ένωση Κώνοι λυκίσκου, νωποί ή αποξηραμένοι, έστω και σπασμένοι, αλεσμένοι ή με μορφή σβόλων- λουπουλίνη. Χυμοί και φυτικά εκχυλίσματα λυκίσκου 1302 13
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Δεκεμβρίου 1988.

Labels: 3
17
5